eu de lv id lt lv fr lv ru az lv lv lv en lv en lv id lv lv lv fr lv nl lv fr ca lv lv en en lv lv lv es lv en en id lv fr nl fr ca en en lv eo lv lv lv en lv hbs_lat nb nl lv lv eu nb lv eu es tr uk es en lv lv lv lv lv ca lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv sv lv lv en lv lv lv lv lv ceb lv lv lv sv lv lv fr lv lv lv lv lv lv en lv lv lt fr lv lv de sk en sk hbs_lat lv lv sk hbs_lat uk en en lv id es es en lt lv lv
Latvijā Viedokļi Bizness Pasaulē Sports Motors Apkārt pasaulei Izklaide Virtuves stāsti Sieviete
Latvijā Ārvalstīs Viedokļi Satiksme Kriminālziņas
Basketbols Motoru sports Futbols Cīņas sports Hokejs Vieglatlētika Teniss Citi sporta veidi
Atklājumi Ceļojumi Kosmoss Klimats Vēsture
Attiecības Pieredzes Laiks sev Mode
Auto jaunumi Ceļš un likums Ceļmalas stāsti Motocikli Garāža
Recepšu izlases Padomi Recepšu kolekcijas Interesanti Fotoreceptes
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2017. gada 25. septembris 12:15
Jaunajam Land Rover Discovery pa spēkam pat 110 tonnas smaga «piekabe»
Land Rover Discovery apņēmās vilkt 110 tonnas smagu auto sastāvu Austrālijas nomaļajos ceļos … un izdarīja to. Redzēt apvidus automobili, kas aiz sevis velk kravas auto ar septiņām piekabēm, liekas nedaudz nereāli, tomēr tieši tā tas notika, kad Land Rover nolēma maksimāli pārbaudīt Discovery spējas.
Melnā statistika: astoņos mēnešos uz Latvijas ceļiem 48 bojāgājušie. Kādi ir galvenie iemesli?
Brīvdienās ieceļošana Latvijā liegta vairākiem Krievijas pilsoņiem
Uzdevums Nāciju līgā izpildīts. Kas Latvijas izlasi gaida tālāk?
Robijs Viljamss koncertēs Rīgā
"Bolt" Rīgā sāk piedāvāt jaunu pakalpojumu
VIDEOTraģiska avārija uz Liepājas šosejas. Motocikla un vieglā auto sadursmē bojā iet cilvēks
Land Rover nodemonstrēja savas iespaidīgās vilkšanas spējas, attālā ziemeļu apvidū velkot 100 metrus garu auto sastāvu, tādējādi arī paziņojot par 2018. gada Discovery modeļa jaunumiem.
Discovery Td6 maksimālais atļautais piekabes svars pa koplietošanas ceļiem ir 3500 kg*, bet slēgtā Lasseter Highway lielceļa posmā tas veiksmīgi pieveica 16 km, velkot 110 tonnas smagu auto sastāvu – un tas viss, pateicoties 258 ZS 3,0 l dīzeļdzinējam un patstāvīgai četru riteņu piedziņas vilkmei.
Austrālijas nomaļajos apgabalos atļauts vilkt auto sastāvus tikai ar četrām piekabēm, kurās parasti starp lauku apvidiem pārvadā degvielu, minerālvielas vai mājlopus. To garums ar stingriem noteikumiem ir ierobežots līdz 53,5 m, tādēļ Land Rover bija nepieciešama speciāla atļauja, lai tas varētu vilkt septiņas piekabes un 12 tonnas smagu vilcēju, kas bija paredzēts piekabēm uzstādīto hidraulisko bremžu darbināšanai.
Pie stūres šajā aizraujošajā braucienā sēdās Džons Bilato (John Bilato), pārvadājumu uzņēmuma G&S Transport rīkotājdirektors. Viņš teica: «Kad uzņēmums Land Rover ar mani sazinājās pirmo reizi, es neticēju, ka kāds automobilis ko tādu varētu paveikt, tādēļ biju pārsteigts, cik viegli standarta Discovery spēja pavilkt 110 tonnas smago auto sastāvu. Turklāt līganā pārnesumu pārslēgšana pie tādas noslodzes bija patiešām iespaidīga. Auto sastāvi ir visefektīvākais kravu pārvadāšanas veids pasaulē, bet Discovery to padarīja arī par visekonomiskāko.»
Grūtajā pārbaudījumā tika izmantots Td6 dīzeļdzinējs. Tas bija jaunākais vilktspējas demonstrējums no visiem Discovery saimes automobiļu veiktajiem. Kad 1989. gadā klajā tika laists pirmais Discovery, ar to tika vilkts vilciens, savukārt pagājušajā gadā Discovery Sport kompaktais premium klases apvidus auto 26 m virs Reinas upes vilka trīs vilcienu vagonus.
Kventins Spotisvuds (Quentin Spottiswoode), Land Rover produktu inženieris, teica: «Vilktspēja vienmēr bijusi nozīmīga Discovery gēnu daļa, un auto sastāva svars ir tikai viena stāsta puse. Pavilkt vilcēju un septiņas piekabes, kad jāpārvar tik daudzu asu rites pretestība, ir milzīgs sasniegums. Mēs jau cerējām, ka Discovery šajā pārbaudījumā veiksies labi, bet tas to paveica izcili, 16 km garajā ceļā sasniedzot ātrumu 44 km/h.»
Discovery tika izmantota standarta astoņpakāpju automātiskā transmisija un pastāvīgā četru riteņu piedziņas sistēma. Auto sastāvs tika piestiprināts pie rūpnīcā uzstādītas sakabes ierīces. Lai sasniegtu maģisko 110 tonnu svara atzīmi, pašā autovilcienā tika iekrauta 10 tonnas smaga krava.
Pateicoties 600 Nm griezes momentam, Td6 ir ļoti labi piemērots smagu kravu vilkšanai. Tā 258 ZS 3,0 l viena turbokompresora dzinējs ir aprīkots ar zema spiediena izplūdes gāzu recirkluācijas sistēmu un divpakāpju eļļas sūkni labākai reakcijai, precizitātei un efektivitātei. Rezultātā šī dīzeļdzinēja modeļa degvielas patēriņš – 7,2 l/100 km, bet CO2 izmešu daudzums ir vien 189 g/km.
2018. gada modeļa uzlabojumi
Discovery tagad ir pieejams ar Jaguar Land Rover efektīvo 300 ZS četru cilindru Ingenium benzīna dzinēju. Šajā modernajā jaudas agregātā izmantota pastāvīgi maināmā vārstu pacēluma laika tehnoloģija (Continuously Variable Valve Lift – CVVL), kas uzlabo ekonomiju, un šķirtais turbokompresors ar keramiskiem gultņiem, kas padara reakciju vienmērīgāku un samazina berzi. Jaunais dzinējs spēj attīstīt līdz 400 Nm griezes momentu, bet rada vien 219 g CO2 izmešu uz kilometru**.
Turklāt šis Land Rover premium klases apvidus auto ir aprīkots ar tādām jaunām tehnoloģijām kā mērinstrumentu panelis ar TFT interaktīvo autovadītāja ekrānu. Modernajam augstas izšķirtspējas panelim ir mūsdienīga grafika, kas rada 3D virsmu iespaidu ar izcilu dzidrību un ļauj autovadītājam pašam izvēlēties ap diviem galvenajiem rādītājiem izvietotos ekrānus.
Visi jaunākie Discovery modeļi ir aprīkoti arī ar Touch Pro informācijas un izklaides sistēmu ar Jaguar Land Rover moderno 10 collu skārienekrānu viduskonsolē. Digitālās savienojamības iespējas vairo 4G WiFi funkcija, kas braukšanas laikā nodrošina iespaidīgu interneta ātrumu līdz pat astoņām mobilajām ierīcēm.
Otrās paaudzes projekcijas ekrāns piedāvā arī pilnas krāsu gammas displeju un plašāku funkciju klāstu, uz vējstikla autovadītāja redzes laukā attēlojot pat 4x4 informāciju un uzlabotus navigācijas datus, turklāt pirmo reizi Discovery modelī ir pieejama salona gaisa jonizācijas funkcija, kas rūpējas par labāku gaisa kvalitāti.
Discovery modernā vilkšanas palīgsistēma atvieglo braukšanu atpakaļgaitā, atpakaļskata kameras uzņemtajā attēlā centrālajā skārienekrānā uzrādot braukšanas trajektorijas līnijas. Autovadītājs kontrolē automobili, izmantojot Terrain Response 2 griežamo vadības pogu viduskonsolē, bet sistēma aprēķina nepieciešamo stūrēšanas spēku.
Papildus modernajai vilkšanas palīgsistēmai Discovery vilkšanas aprīkojumā ietilpst arī:
piekabes lukturu pārbaudes sistēma – ļauj pārbaudīt piekabes lukturu darbību bez palīdzības no ārpuses
automobiļa aizmugurējās daļas augstuma regulēšanas sistēma – ļauj autovadītājam palielināt vai samazināt automobiļa aizmugurējās daļas augstumu, atvieglojot piekabes piestiprināšanu
piekabes piestiprināšanas palīgsistēma – palīdz piebraukt pie sakabes ierīces stiprinājuma vietas, skārienekrānā uzrādot braukšanas trajektorijas līnijas, lai padarītu procesu vieglāku
piekabes svara daļas, kas balstās uz sakabes āķi, mērierīce – ļauj ātri pārbaudīt uz sakabes ierīci atbalstītās kravas svaru, lai izvairītos no bīstamas pārslodzes
piekabes stabilitātes palīgsistēma – braukšanas laikā uzlabo drošību, uztverot piekabes svārstības un samazinot braukšanas ātrumu, lai atjaunotu autovadītāja kontroli pār automobili
* Discovery Td6 maksimālais atļautais piekabes svars ir 3500 kg (līdz 3720 kg NAS (Si6) specifikācijā)
** piecvietīgajā versijā (222 g/km septiņvietīgajos modeļos)
Melnā statistika: astoņos mēnešos uz Latvijas ceļiem 48 bojāgājušie. Kādi ir galvenie iemesli?
"Bolt" Rīgā sāk piedāvāt jaunu pakalpojumu
VIDEO Traģiska avārija uz Liepājas šosejas. Motocikla un vieglā auto sadursmē bojā iet cilvēks
"Toyota" slēdz rūpnīcu Krievijā
Latvijā remonti turpinās 49 ceļu posmos
VIDEO Kā Valsts policija ķer steidzīgos šoferus? Ceļu policijas reida aizkulises
VIDEO 50 gadus vecs "Mercedes-Benz" – kā tikko no rūpnīcas izbraucis
VIDEO "Seja visa bija asinīs!" Zolitūdē notriec 12 gadus vecu meiteni, kura skrēja pāri ceļam
VIDEO "Man izkrita zobi no visiem tiem sastrēgumiem!" Juglas iedzīvotāji sūdzas par šoferiem, kuri māju pagalmus izmanto "korķu" apbraukšanai
Policija: Daļa autovadītāju turpina bezatbildīgi izturēties gan pret savu, gan līdzcilvēku drošību
"Toyota" slēdz ražotni Sanktpēterburgā
VIDEO Lai šoferi nepaliktu ar tukšu vēderu. Kas ir "pop up" tipa restorāns "Chef's Box"?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa